ਰੌਬਰਟੋ ਬੇਨਿਗਨੀ
ਰੌਬਰਟ ਰੇਮੀਗੀਓ ਬੇਨਿਗਨੀ, ਓ.ਐਮ.ਆਰ.ਆਈ. (ਇਤਾਲਵੀ ਉਚਾਰਨ: [roˈbɛrto beˈniɲɲi]; ਜਨਮ 27 ਅਕਤੂਬਰ 1952) ਇੱਕ ਇਤਾਲਵੀ ਅਦਾਕਾਰ, ਕੌਮੇਡੀਅਨ, ਸਕ੍ਰੀਨਲੇਖਕ ਅਤੇ ਨਿਰਦੇਸ਼ਕ ਹੈ। ਉਸਨੇ 1997 ਦੀ ਫ਼ਿਲਮ ਲਾਈਫ਼ ਇਜ਼ ਬਿਊਟੀਫ਼ੁਲ ਦਾ ਸਹਿ-ਲੇਖਨ, ਨਿਰਦੇਸ਼ਨ ਅਤੇ ਅਦਾਕਾਰੀ ਕੀਤੀ ਸੀ। ਇਸ ਫ਼ਿਲਮ ਲਈ ਉਸਨੂੰ ਸਭ ਤੋਂ ਵਧੀਆ ਅਦਾਕਾਰ ਅਤੇ ਸਭ ਤੋਂ ਵਧੀਆ ਵਿਦੇਸ਼ੀ ਭਾਸ਼ਾ ਵਾਲੀ ਫ਼ਿਲਮ ਦੀ ਸ਼੍ਰੇਣੀ ਵਿੱਚ ਅਕਾਦਮੀ ਇਨਾਮ ਮਿਲੇ ਸਨ। ਉਸਨੇ ਸਨ ਔਫ਼ ਪਿੰਕ ਪੈਂਥਰ ਵਿੱਚ ਇੰਸਪੈਕਟਰ ਕਲੌਸ਼ੀਓ ਦੇ ਪੁੱਤਰ ਦਾ ਕਿਰਦਾਰ ਨਿਭਾਇਆ ਸੀ ਅਤੇ ਉਸਨੇ ਫ਼ਿਲਮਕਾਰ ਜਿਮ ਜਾਰਮੁਸ਼ ਨਾਲ ਤਿੰਨ ਫ਼ਿਲਮਾਂ ਉੱਪਰ ਕੰਮ ਕੀਤਾ: ਡਾਊਨ ਬਾਏ ਲਾਅ (1986), ਨਾਈਟ ਔਨ ਅਰਥ (1991) ਅਤੇ ਕੌਫ਼ੀ ਐਂਡ ਸਿਗਰੇਟਸ (2003)।